

***ข่าวประชาสัมพันธ์***

**“ไอคอนสยาม”**สร้างประวัติศาสตร์ใหม่ เนรมิต‘มหาปรากฏการณ์งานเปิดเมืองไอคอนสยาม

พร้อมเชิญไอคอนทั่วโลกเชื่อมต่ออัตลักษณ์ไทยสู่เวทีสากล

พร้อมส่งต่อเป็นมรดกล้ำค่าของประเทศประจักษ์ต่อสายตาชาวโลก

ยิ่งใหญ่สมการรอคอยกลายเป็น ทอล์ค ออฟ เดอะ เวิลด์ ติดระดับโลกไปแล้ว สำหรับงานบิ๊กอีเว้นท์ส่งท้ายปี กับการสร้างประวัติศาสตร์หน้าใหม่ของการเฉลิมฉลองการเปิดประตูเมืองอย่างอลังการของ **“ไอคอนสยาม”** อภิมหาโครงการเมืองแห่งการใช้ชีวิตสู่โลกอนาคต สัญลักษณ์แห่งความรุ่งโรจน์ของไทยริมฝั่งแม่น้ำเจ้าพระยาอย่างเป็นทางการ รวมพลังหัวใจไทย สร้างปรากฏการณ์ยิ่งใหญ่บนแม่น้ำเจ้าพระยา รังสรรค์งานโชว์ครั้งประวัติศาสตร์ **‘มหาปรากฏการณ์งานเปิดเมืองไอคอนสยาม**’ รวมศิลปวัฒนธรรมอัตลักษณ์อันเป็นรากเหง้าที่งดงามของไทย ผสานความล้ำสมัยของสากล ออกมาเป็นโชว์ระดับโลกสะกดทุกสายตาโลกภายใต้ธีม **“เลเจนเดอรี ปาร์ตี้”** (Legendary Party) ฉลองการเปิดตำนานบทใหม่ที่ยิ่งใหญ่และตื่นตา  
ตื่นใจตอกย้ำแนวคิด **“สิ่งที่ดีที่สุดของไทย บรรจบกับ สิ่งที่ดีที่สุดของโลก”** ท่ามกลางไอคอนคนดังทั้งไทยและทั่วโลกร่วมงานอย่างคับคั่ง ณ ไอคอนสยาม ถนนเจริญนคร ฝั่งธนบุรี กรุงเทพฯ เมื่อวันศุกร์ที่ 9 พฤศจิกายน 2561

**คุณชฎาทิพ จูตระกูล** กรรมการ บริษัท ไอคอนสยาม จำกัด กล่าวว่า ไอคอนสยามคือ‘เดสติเนชั่น’ ที่เกิดจากการรวมพลังความคิดสร้างสรรค์ระดับชาติครั้งยิ่งใหญ่ จากหัวใจคนไทยหลายภาคส่วนผู้มีความรู้ความสามารถจากชุมชนทั่วประเทศ ภาคธุรกิจ ภาคราชการ รวมถึงผู้เชี่ยวชาญแขนงต่างๆ จากหลายประเทศที่รักเมืองไทย รวมแล้วเป็นทีมผู้ร่วมสร้างสรรค์กว่า 1,000 คน ซึ่งล้วนแล้วแต่เป็นผู้มีความปรารถนาที่จะช่วยกันสร้างสัญลักษณ์ใหม่ให้เป็นตัวแทนจินตนาการแห่งยุค เสริมสร้างให้คนไทยภาคภูมิใจในความเป็นไทย และช่วยกันสืบทอดความงดงามของความเป็นไทยสู่ชนรุ่นหลัง อีกทั้งให้คนทั่วโลกที่มาเยือนรู้สึกหลงรักและประทับใจประเทศไทยมากยิ่งขึ้น”

โดย **“ไอคอนสยาม”** พร้อมเปิดประตูเมืองต้อนรับผู้คนจากทั่วโลกพลิกโฉมการพัฒนาโครงการขนาดใหญ่ ด้วยคอนเซ็ปต์ ‘การสร้างประโยชน์ร่วมกันทุกฝ่าย’ หรือ Creating Shared Value และ ‘การร่วมกันรังสรรค์’ หรือ Co-Creation อย่างเต็มรูปแบบ และในสเกลที่ไม่เคยเกิดขึ้นมาก่อนในโลก รังสรรค์มหาปรากฏการณ์งานเปิดเมืองไอคอนสยาม ในธีม “Legendary Party” ตอกย้ำแนวคิด “สิ่งที่ดีที่สุดของไทย บรรจบกับสิ่งที่ดีที่สุดของโลก” เนรมิตงานอีเว้นท์ระดับโลกด้วยการขนทัพการแสดงครั้งประวัติศาสตร์ และผลงานมาสเตอร์พีซ โดย 7 บริษัทผู้สร้างสรรค์อีเว้นท์ชั้นนำของไทยและของโลก ผนึกกำลังศิลปินชื่อก้องโลก ศิลปินระดับชาติของไทย พร้อมด้วยนักแสดงอาสาจากทั่วประเทศ รวมกว่า 1,000 ชีวิต ร่วมฉลองการเปิดประตูเมือง **ไอคอนสยาม** อภิมหาโครงการเมืองแห่งการใช้ชีวิตสู่โลกอนาคต สัญลักษณ์แห่งความรุ่งโรจน์ของไทยริมฝั่งแม่น้ำเจ้าพระยาท่ามกลางบรรยากาศภายในงานเต็มไปด้วยพบมหาปรากฏการณ์งานโชว์ครั้งประวัติศาสตร์รังสรรค์งานโชว์ที่จะสะกดสายตาชาวโลกและถูกบันทึกในประวัติศาสตร์ชาติไทย **โดยมีไฮไลต์อยู่ที่ การแสดงชุด “โรจนนิรันดร”** เกิดขึ้นบริเวณ River Park บนเวทีการแสดงขนาดใหญ่ประติมากรรมผลงานออกแบบโดย **อาจารย์เฉลิมชัย โฆษิตพิพัฒน์** มีการแสดงผสมผสานทั้ง**นาฏศิลป์ไทยประเพณี นาฏศิลป์ไทยร่วมสมัย นาฏศิลป์สากลและกายกรรมผาดโผน** ร่วมกับการนำ**เรือสำเภาศรีมหาสมุทร**กลับมาล่องบนแม่น้ำเจ้าพระยาอีกครั้ง ในมิติใหม่ **และไฮไลต์สุดตระการตากับการแสดงขบวนโดรนจำนวนกว่า 1,500 ลำ เป็นการแสดงโดรนครั้งแรกในประเทศไทยและเป็นจำนวนมากที่สุดในเอเชียตะวันออกเฉียงใต้**แปรขบวนและส่องแสงออกมาเป็นภาพที่แสดงถึงเอกลักษณ์แห่งสยามประเทศต่อด้วยคอนเสิร์ตของศิลปินระดับโลก**อลิเซีย คียส์**นักร้อง นักดนตรี และนักแต่งเพลงชื่อดังก้องโลก เจ้าของรางวัลแกรมมี่อวอร์ดมากมายออกมา

โชว์เพลงดังร่วมกับนักแสดงสมัครเล่นคนไทยจากทั่วประเทศกว่า 500 คน ก่อนจะปิดท้ายด้วย **การแสดงระบำสายน้ำที่ยาวที่สุดในเอเชียตะวันออกเฉียงใต้** ผสมผสานไปกับ **ไลท์ โชว์** (Lighting Show) สาดแสงส่องไปบนสองอาคารที่พักอาศัยสุดหรูหรา **‘แมกโนเลียส์ วอเตอร์ฟรอนท์ เรสซิเดนซ์’**และ **‘เดอะ เรสซิเดนซ์ แอท แมนดาริน โอเรียนเต็ล กรุงเทพฯ’**

โดยมีไอคอนคนดังจากทุกวงการทั่วโลกจะมาร่วมเดินพรมแดงมาร่วมงานฉลองครั้งนี้มากมายเป็นประวัติการณ์ และจารึกค่ำคืนแห่งความประทับใจด้วยความบันเทิงจากสุดยอดศิลปินระดับโลก อาทิ **ชเว ชีวอน, คิม ดงจุน, F4** ตอกย้ำเซอร์ไพรส์ระดับโลกด้วย 2 นักแสดงจากฮอลลีวู้ด **แดน สตีเวนส์** (Dan Stevens) นักแสดงรูปหล่อชาวอังกฤษ พระเอก Beauty and the Beast เจ้าของบท เจ้าชายอสูร เทพนิยายสุดคลาสสิกจากค่าย Disney และ **เนโอมี เอลเลน วอตส์** (Naomi Ellen Watts) นักแสดงชาวอังกฤษ นักแสดงเจ้าบทบาทที่มีผลงานมากมาย อาทิ Tank Girl, Children of the Corn IV: The Gathering และ Dangerous Beauty พร้อมด้วยเหล่าซูเปอร์สตาร์ เซเลบริตี้ชื่อดังทั่วฟ้าเมืองไทยกว่า 100 ชีวิต ร่วมสร้างความบันเทิงและเดินพรมแดงที่ยาวที่สุดริมแม่น้ำเจ้าพระยา อาทิ **อั้ม-พัชราภา ไชยเชื้อ, แอน ทองประสม, เจมส์-จิรายุ ตั้งศรีสุข, เวียร์-ศุกลวัฒน์ คณารศ, 9 x9 , ศรีริต้า เจนเซ่น, โทนี่ รากแก่น, บัวขาว บัญชาเมฆ, เมทินี กิ่งโพยม, ซอนย่า คูลลิ่ง, สู่ขวัญ บูลกุล, The Face Men, The Face Winner, Miss Universe Thailand**ปิดท้ายด้วย อาฟเตอร์ ปาร์ตี้ จากศิลปินนักร้องชื่อดัง อาทิ **บุรินทร์ บุญวิสุทธิ์,นนท์ ธนนท์** และวง **อีทีซี** (ETC.) ณ บริเวณ ไอคอนสยาม พาร์ค

ด้าน **สุพจน์ ชัยวัฒน์ศิริกุล กรรมการผู้จัดการ บริษัท ไอคอนสยาม จำกัด** กล่าวว่า ไอคอนสยามคือ เมืองที่เป็นศูนย์รวมของความมหัศจรรย์อันหลากหลายทั้งศิลปะและวัฒนธรรมผสมผสานรวมอยู่กับที่สุดของการช้อปปิ้งและความบันเทิงโดยการผนึกกำลังพันธมิตรองค์กรธุรกิจทั้งใหญ่และเล็กทุกขนาดและหลากหลายรูปแบบธุรกิจรวมไปถึงผู้คนจำนวนมากจากนานาสาขาอาชีพที่มีความปรารถนาจะสร้างสถานที่ที่บอกเล่าหลากหลายเรื่องราวของความภาคภูมิใจในความเป็นไทยผสมกับสิ่งที่ดีในมิติต่างๆจากทุกมุมโลกรวมพลังสร้างสรรค์สัญลักษณ์ใหม่ที่จะกลายเป็นมหาปรากฏการณ์ที่ประสานประโยชน์ร่วมกันทุกฝ่าย แผ่กระจายความรุ่งเรืองไปทั่วทั้งในระดับชุมชนสังคมและประเทศ ซึ่งเป็นแนวคิดการทำธุรกิจในโลกยุคใหม่ที่มุ่งเน้นการสานประโยชน์ร่วมกันทุกฝ่ายเพื่อเติบโตไปด้วยกันอย่างยั่งยืน ซึ่งไอคอนสยามได้ทำให้เกิดขึ้นจริงแล้ว และในสเกลที่ไม่เคยเกิดขึ้นที่ใดมาก่อนในโลกประกอบไปด้วย **7 สิ่งมหัศจรรย์** ได้แก่ **River Park – Community Space ขนาดใหญ่ริมน้ำ เพื่อการใช้สอยทุกวันของชุมชน**ต่อยอดจากโลเคชั่นที่ได้เปรียบในเรื่องของทัศนียภาพที่สวยงามของแม่น้ำเจ้าพระยา มาสู่การสร้างพื้นที่ Community Space ริมฝั่งแม่น้ำเจ้าพระยาขนาดใหญ่กว่า 10,000 ตารางเมตร ที่ไม่เคยมีมาก่อน เปิดให้สาธารณชนเข้ามาใช้ประโยชน์ได้ทุกวัน เป็นการเอื้อประโยชน์กับผู้คนในชุมชนโดยรอบ และผู้คนจากที่ต่างๆ ที่รักและชื่นชอบบรรยากาศแม่น้ำเจ้าพระยา **ระบำสายน้ำที่ยาวที่สุดในเอเชียตะวันออกเฉียงใต้**‘ICONIC Multimedia Water Features’ จะเป็น Iconic Attraction ระดับโลก ที่ช่วยส่งเสริมอุตสาหกรรมท่องเที่ยวของกรุงเทพฯ และประเทศไทยสร้างความแข็งแกร่งของกรุงเทพฯ เทียบชั้นมหานครอื่นๆ ทั่วโลก**สุขสยาม**เมืองมหัศจรรย์ที่เป็น Co-Creation Space ครั้งแรกในประเทศไทยกับการผนึกกำลังสร้างสรรค์จากชุมชนท้องถิ่น 77 จังหวัดทั่วประเทศ ร่วมสร้าง Platform ธุรกิจและพื้นที่เชิงวัฒนธรรมโดยสร้างเครือข่ายที่แข็งแกร่งของผู้ประกอบการรายย่อยจากชุมชนระดับท้องถิ่นจาก 77 จังหวัดทั่วประเทศ วิสาหกิจท้องถิ่น ศิลปินตัวจริงจากทุกภาค องค์กรภาครัฐช่วยกันสร้างเมืองที่นำเสนอสินค้ายอดนิยมและวัฒนธรรมที่เป็นความภาคภูมิใจของทุกจังหวัด เป็น Platform ต่อยอดการพัฒนาสินค้า เรียนรู้กลไกการค้าปลีกและค้าส่งสู่ต่างประเทศ การตลาดรูปแบบใหม่อย่างครบวงจร **ทรูไอคอนฮอลล์**ศูนย์ประชุมนวัตกรรมล้ำยุค ที่จะส่งต่อธุรกิจเป็นวงกว้างให้แก่ผู้ประกอบการทั้งแม่น้ำ และส่งเสริมอุตสาหกรรม MICE ของประเทศไทยโดยเป็นศูนย์ประชุมมาตรฐานสากลพร้อมนวัตกรรมล้ำยุคแห่งแรกในประเทศไทย ที่สามารถรองรับการจัดงานประชุมระดับชาติ และจัดแสดงโชว์ที่มีชื่อเสียง และงาน MICE ระดับโลกได้ จะเป็นปัจจัยหนึ่งที่ช่วยผลักดันให้กรุงเทพฯ และประเทศไทย เป็นศูนย์กลางการประชุมนานาชาติ สนับสนุนอุตสาหกรรมMICE ของประเทศ(โดยจะเปิดในเดือนกรกฎาคม 2562) **พิพิธภัณฑ์ระดับโลก‘ริเวอร์ มิวเซียม แบงค็อก’**Cultural Space in Commercial Project

พื้นที่องค์ความรู้ให้สาธารณชนเรียนรู้และเข้าถึงศิลปะระดับโลกจากประเทศต่างๆได้ในชีวิตประจำวันการสร้างพื้นที่พิพิธภัณฑ์มาตรฐานสากลครั้งแรกในเมืองไทยที่สามารถรองรับการจัดแสดงงานศิลปะล้ำค่าจากทั่วโลกที่จะหมุนเวียนมาจัดแสดงได้ จะเป็นพื้นที่ Cultural Space ที่ทำให้ผู้คนเข้าถึงและเรียนรู้งานศิลปะจากทั่วโลกได้ง่ายขึ้น เป็นพื้นที่เชิงศิลปะวัฒนธรรมที่สร้างคุณค่าให้แก่สังคม (โดยจะเปิดในเดือนกรกฎาคม 2562)**รถไฟฟ้าสายสีทอง**ส่งเสริมการพัฒนาเมืองที่เชื่อมต่อการคมนาคม รถ-ราง-เรือ ยกระดับคุณภาพชีวิตประชาชนและศักยภาพเศรษฐกิจในวงกว้าง นับเป็นครั้งแรกของประเทศไทยที่เอกชนผู้พัฒนาโครงการใหญ่ สนับสนุนการสร้างระบบขนส่งมวลชนสาธารณะเพื่อช่วยลดปัญหาการจราจร ซึ่งที่จริงแล้วเป็นวิถีปฏิบัติของการพัฒนาโครงการขนาดใหญ่ในหลายประเทศ นอกจากนี้ไอคอนสยามยังสร้างท่าเรือขนาดใหญ่ถึง 4 ท่าในโครงการเพื่อเชื่อมโยงการสัญจรทาง รถ ราง เรือ เข้ากันอย่างสมบูรณ์แบบ อำนวยความสะดวกให้กับผู้คนจำนวนมาก เพิ่มทางเลือกในการเดินทางซึ่งจะช่วยยกระดับคุณภาพชีวิตของคนที่อาศัยอยู่แนวริมแม่น้ำเจ้าพระยาให้ดียิ่งขึ้น **ปรากฏการณ์รวมโลกในรอยไทย**รวมผลงานอันยอดเยี่ยมของศิลปินทุกแขนงกว่า 100 คน ตั้งแต่ศิลปินท้องถิ่นจากทุกภาคของไทย ไปจนถึงศิลปินแห่งชาติ รวมทั้งศิลปินระดับโลกจากหลายประเทศ มาร่วมกันสร้างสรรค์ผลงานชิ้นเอกเพื่อไอคอนสยามโดยเฉพาะ ซึ่งไม่เคยปรากฎที่ไหนมาก่อนใน CommercialProject ในประเทศไทย นับเป็นการต่อยอดความสำเร็จของวงการศิลปะไทยสู่เวทีโลกอาทิ**เสาจิตรกรรมจากสี่ภาคของไทย** โดยศิลปินตัวจริงจาก 4 ภาคคุณทรงเดช ทิพย์ทอง คุณมีชัย สุวรรณสาร คุณอนุชา อุ่นช่วง คุณเป็นไท สว่างศรี ออกแบบลวดลายวิจิตรบรรจง แสดงถึงเอกลักษณ์เฉพาะ วิถีชีวิต วัฒนธรรมประเพณีอันดีงามของแต่ละภาค **รูปปั้นผีตาโขน** โดยคุณจิระ จิระประวัติ ณ อยุธยา ศิลปินและนักออกแบบชื่อดังสะท้อนเอกลักษณ์ของศิลปะภาคอีสานที่สนุกสนาน สร้างสรรค์ จัดจ้านทางอารมณ์ **ประทีปต้นผึ้ง** โดยคุณกฤตพงศ์ แจ่มจันทร์ เจ้าของรางวัลถ้วยพระราชทาน สมเด็จพระนางเจ้าสิริกิตฯ การประกวดแจกันประดิษฐ์ดอกไม้สด ซึ่งประทีปแสดงถึงความเคารพสูงสุดของชาวล้านนา **หนังตะลุง** โดยคุณวาที ทรัพย์สิน ทายาทครูหนังตะลุง สุชาติ ทรัพย์สิน ศิลปินแห่งชาติ นำเสนอตัวตะลุงที่มีเอกลักษณ์ดั้งเดิมในรูปแบบแปลกใหม่ร่วมกับศิลปินแห่งชาติหลากสาขา อาทิ**อาจารย์ปรีชา เถาทอง** ศิลปินแห่งชาติสาขาทัศนศิลป์ สาขาย่อยการจิตรกรรม สร้างสรรค์งานจิตรกรรมวิจิตรบรรจงทรงคุณค่าบนโครงสร้างเสาสูง 16 เมตร 4 ต้น **อาจารย์ถาวร โกอุดมวิทย์**ศิลปินชั้นครูร่วมสมัยสร้างประติมากรรมใน commercial Space ครั้งแรก เนรมิตเสาแห่งมงคล ขนาดใหญ่ 8 ต้นตระการตาด้วยศิลปะงานพิมพ์และซิลค์สกรีน รวมถึงงานของ**ศิลปินแห่งชาติสาขาดนตรี ซึ่งแต่งเพลงให้ไอคอนสยามโดยเฉพาะ** และ**งานภาพถ่ายจากศิลปินแห่งชาติจำนวนกว่า 400 ภาพ** นอกจากนี้ยังมีศิลปินต่างชาติที่มีชื่อเสียงได้มาสร้างสรรค์ผลงานร่วมกับศิลปินไทย ถือเป็นครั้งแรกในประวัติศาสตร์ไทยที่สามารถรวบรวมงานของทั้งศิลปินไทยและศิลปินต่างชาติทั่วโลกมาไว้ได้มากที่สุด

ร่วมเป็นหนึ่งในประวัติศาสตร์หน้าใหม่ของประเทศไทยกับงาน**‘มหาปรากฏการณ์งานเปิดเมืองไอคอนสยาม’** จัดขึ้นอย่างต่อเนื่อง ในระหว่างวันที่ 10-11 พฤศจิกายน 2561 ณ ไอคอนสยาม เจริญนคร ฝั่งธนบุรี กรุงเทพฯ ประชาชนทั่วไปเข้าร่วมชมการแสดงครั้งประวัติศาสตร์ พร้อมสเปเชียลโชว์จากนักแสดงซีรีส์ F4 ในวันที่ 10 พฤศจิกายน 2561 เวลา 19.00 น. ให้แฟนคลับได้ร่วมให้กำลังใจใกล้ชิดฟรี!!

**สอบถามข้อมูลเพิ่มเติม ติดต่อ : บริษัท โพลีพลัส พีอาร์ จำกัด โทร 02-572-4444 ต่อ 145, 343, 135**

**วิมัทนี (จั๊มพ์) 084-422-6429 // สุวรีย์ (แก้ว) 081-348-3773 // เลิศพงษ์ (ตูน) 091-992-2396**

**จริญญา (จอย) 081-822-9596 // วสาวดี (แนน) 083-494-6242**